
№ 1143
за поправка на очевидна фактическа грешка гр. София, 22.02.2019 г.
В ИМЕТО НА НАРОДА
[bookmark: d2kn61k689r4]АДМИНИСТРАТИВЕН СЪД - СОФИЯ-ГРАД, Второ отделение 30 състав, в закрито заседание на 22.02.2019г. в следния състав:
СЪДИЯ: Любка Петрова
като разгледа дело номер 6980 по описа за 2018 година докладвано от съдията, и за да се произнесе взе предвид следното:
Производството е по реда на чл.126 - чл.178 от Административно Процесуалния Кодекс /АПК/.
Образувано е по жалба на Н.Д.К., от [населено място], против Решение №РС-24-15-022/31.05.2018г. на Комисията за противодействие на корупцията и за отнемане на незаконно придобитото имущество, в частта му с която се установява наличието на конфликт на интереси по отношение на жалбоподателката при изпълняваната от нея публична длъжност.
Производството по делото е приключило със съдебно решение, с което е уважена жалбата на лицето.
При изписване на диспозитива, съдът е осъдил Комисията за противодействие на корупцията и за отнемане на незаконно придобитото имущество да заплати на лице, което не участва по делото, а именно - С.А.Н., ЕГН ***, с адрес: ***, както и на Н.Д.К., от [населено място], дължимите разноски.
Доколкото С.Н. не е участвал в това производство, то съдът намира, че налице е явна фактическа грешка, която не променя волята му по съществото на делото, но следва да бъде поправена по реда на чл.175 от АПК.
Водим от горното и на основание чл.175, ал.2 от АПК, Административен съд- София-град, II отделение, 30 състав
РЕШИ:
ДОПУСКА поправка на очевидна фактическа грешка в решение №994 от 18.02.2019г. по административно дело №6980 по описа за 2018г. Текста на диспозитива на съдебното решение да се чете, както следва:
„ОСЪЖДА Комисията за противодействие на корупцията и за отнемане на незаконно придобитото имущество да заплати на Н.Д.К., от [населено място], сумата от 621,33 лв./шестстотин двадесет и един лева и тридесет и три стотинки/, която представлява направените от лицето разноски в производството.”, като заличава думите „С.А.Н., ЕГН ***, с адрес: ***.
На основание чл.138 от АПК препис от решението да се изпрати на страните. Решението подлежи на обжалване в 14 дневен срок от съобщението с жалба пред ВАС.
СЪДИЯ:
